OpenLLM-France/wikimedia huggingface dataset:
# Palau Ismailiyya

El Palau Ismailiyya és un edifici històric que es troba al centre de la part alta de Bakú, capital de la República de l'Azerbaidjan. Actualment acull el Presidium de l'Acadèmia de Ciències de l'Azerbaidjan.
La construcció d'aquest edifici va començar el 1908 i va ser completada el 1913 per l'arquitecte polonès Józef Płoszko per a la Societat Musulmana de Beneficència. La seva construcció va ser finançada pel petrolier Agha Musa Naghiyev, el qual va contribuir també en el desenvolupament de Bakú.
L'edifici es va construir a l'estil gòtic venecià, i el seu nom oficial és en honor del fill de Naghiyev, Ismayil, que va morir jove de tuberculosi.
Una vegada finalitzar l'edifici, s'han realitzat conferències, reunions i congressos a la sala d'actes de pedra blanca. A les façanes frontals i laterals es varen esculpir, amb lletres daurades, algunes frases que indicaven que aquest edifici estava destinat a la Societat Musulmana de Beneficència:
"L'ésser humà s'aixeca amb el treball, i només amb l'ajuda del treball pot aconseguir el seu objectiu". "El treball va crear l'ésser humà". "Una persona ha d'esforçar-se pel coneixement des del naixement fins a la mort". "Musulmans, el vostre segle mor amb vosaltres. Prepareu els vostres descendents per al futur". "Esforça't pel coneixement, malgrat la longitud del camí".
Durant els Dies de Març de 1918 l'edifici va patir danys degut a la guerra i als incendis i el 1923 es va reconstruir però es varen eliminar les frases.
Tot i això, avui, aquest interessant edifici és una dels fites més importants de l'històric Baku.

## Fonts

ISMAILIYYA PALACE en anglès.

## Referències

* ↑ «http://ulduztourism.az/azerbaijan/azerbaijan-attractions/historical-attractions/the-ismailiyya-palace» (en anglès). Ulduz Tourism. [Consulta: 5 desembre 2017].
# Vinted

Vinted, Grup UAB, més conegut com a Vinted, és un mercat en línia nascut a Lituània per comprar, vendre i intercanviar articles nous o de segona mà, principalment roba i accessoris.

## Història

Vinted va ser cofundada l'any 2008 per Milda Mitkutė i Justas Janauskas a Vílnius, Lituània. Mitkutė es va canviar de casa i necessitava una manera de vendre la roba sobrant. Això va portar-lo a crear un lloc web on els usuaris podien intercanviar les seves peces de roba. El 2012, Vinted es va associar amb Lemon Labs, una consultora de desenvolupament d'aplicacions amb seu a Lituània, per llançar la seva aplicació mòbil. El 2016, l'empresari holandès Thomas Plantenga es va unir a l'equip directiu de Vinted com a consultor estratègic i més tard es va convertir en CEO.
El 2019, Vinted es va convertir en el primer unicorn tecnològic de Lituània, recaptant 128 milions d'euros amb una valoració de 1.000 milions d'euros en una ronda liderada per Lightspeed Venture Partners. L'octubre de 2020, Vinted va adquirir United Wardrobe, un competidor holandès. El 2024, Vinted va adquirir Trendsales, un competidor danès.
A data de juny de 2024, Vinted opera a vint-i-un països i té més de 65 milions d'usuaris registrats.

## Polèmiques

A partir del 2024, molts usuaris nous a Suècia han estat subjectes a esquemes de frau en què els seus comptes bancaris s'han buidat. Durant el primer trimestre de l'any hi va haver unes 300 denúncies policials per frau a Vinted. Les plataformes comparables tenien menys denúncies policials que, a més, estaven relacionades amb un tipus de frau menys greu.

## Referències

* ↑ (en anglès) , 15-01-2015.
* ↑ «Vinted Case Study». Lemon Labs. Arxivat de l'original el 30 July 2016. [Consulta: 19 juliol 2017].
* ↑ Knowles, Kitty. «Step Into Vinted: The World's Largest Pre-Loved Fashion Marketplace» (en anglès). Forbes. Arxivat de l'original el 14 August 2020. [Consulta: 31 desembre 2020].
* ↑ «Lithuania crowns its first tech unicorn! Vinted, second-hand fashion marketplace, pockets €128 million and secures €1 billion valuation», 29-11-2019. Arxivat de l'original el 20 October 2021. [Consulta: 11 octubre 2021].
* ↑ «Second-hand fashion consolidation: Lithuanian unicorn Vinted acquires Dutch competitor United Wardrobe». Silicon Canals. Arxivat de l'original el 1 November 2020. [Consulta: 9 novembre 2020].
* ↑ «Vinted acquires Danish second-hand marketplace Trendsales». company.vinted.com, 05-03-2024. Arxivat de l'original el 4 April 2024. [Consulta: 4 abril 2024].
* ↑ «About Vinted» (en anglès). Vinted. Arxivat de l'original el 19 June 2018. [Consulta: 30 novembre 2022].
* ↑ , 02-06-2024.
# Neophocaena

Neophocaena és un gènere de cetacis de la família de les marsopes (Phocoenidae). Les dues espècies que formen aquest grup són oriündes de les costes d'Àsia, des del golf Pèrsic a l'oest fins al Japó al nord-est, passant per Indonèsia i Malàisia al sud-est. El seu últim avantpassat comú visqué abans de l'últim màxim glacial, fa aproximadament 18.000 anys. Aquest període de glaciació feu baixar el nivell del mar i provocà la desaparició de l'estret de Taiwan. Aquesta nova barrera geogràfica hauria facilitat la divergència evolutiva de les dues espècies.

## Referències

* ↑ Wang et al., 2008, p. 52.

## Bibliografia

* Wang, J. Y.; Frasier, T. R.; Yang, S. C.; White, B. N. «Detecting recent speciation events: the case of the finless porpoise (genus Neophocaena)» (en anglès). Heredity, 101, 2, 2008, pàg. 145-155. DOI: 10.1038/hdy.2008.40. ISSN: 0018-067X.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Setge de Montsó (1643)

El Setge de Montsó de 1643 fou un dels episodis de la Guerra dels Segadors

## Antecedents

La primavera del 1640, Francesc de Tamarit fou empresonat acusat de no facilitar les lleves i els allotjaments. Camperols revoltats van entrar a Barcelona el 22 de maig i el posaren en llibertat. El 7 de juny del mateix any, en el Corpus de Sang, grups de segadors entren de nou a la ciutat i fou assassinat el virrei de Catalunya Dalmau III de Queralt.
El setembre, l'exèrcit de Felip IV d'Espanya va ocupar Tortosa amb l'aliança senyorial catalana i del bisbe de la ciutat, que, com la totalitat dels bisbes que ocupaven les seus catalanes, era políticament reialista. L'ocupació fou seguida d'una duríssima repressió contra el poble revoltat. El 17 de gener de 1641, davant l'alarmant penetració de l'exèrcit castellà, Pau Claris al capdavant de la Generalitat de Catalunya, proclamà la República Catalana, amb l'adhesió de la burgesia urbana descontenta per la pressió fiscal, acordant una aliança politicomilitar amb França. Per obtenir l'ajuda, es posava Catalunya sota l'obediència de Lluís XIII de França. Pocs dies després, amb l'ajuda de l'exèrcit francès, la Generalitat obtingué una important victòria militar en la batalla de Montjuïc de 26 de gener del 1641. Poc més tard moria Pau Claris, i la difícil situació local i internacional, dugué a la Generalitat a proclamar comte de Barcelona i sobirà de Catalunya al rei Lluís XIII.
Les tropes franceses i catalanes van intentar consolidar el domini sobre les terres de ponent i el sud de Catalunya defensant Lleida, assetjant Montsó i atacant les viles de la franja de Ponent, i intentant recuperar Tortosa sense èxit.

## El setge

El 4 de desembre de 1643, les tropes aragoneses i castellanes comandades per Felipe da Silva van prendre el castell després del setge tot i la ferotge resistència dels defensors.

## Conseqüències

Les tropes castellanes, que controlaven Tortosa i Montsó, el 1644 van prendre Lleida, fet que li va costar el virregnat a Philippe de La Mothe-Houdancourt, que va ser substuït per Henri Harcourt de Lorena.
# Temporada 1926-1927 del FC Barcelona

Les dades més destacades de la temporada 1926-1927 del Futbol Club Barcelona són les següents:

## Fets destacats

Amb l'arribada de Jack Domby i posteriorment de Romà Forns, el primer entrenador català de la història del club, el Barcelona s'imposa en el Campionat de Catalunya, en el qual tan sols va perdre un partit, al camp de l'Europa, a la darrera jornada. En la Copa, l'Arenas de Guecho va eliminar el Barcelona en semifinals.
* 24 de setembre de 1926: S'estrena la gespa a l'estadi de Les Corts, en un partit contra el Wiener AC en el qual els blaugranes van guanyar per 4-2.
* 5 de juliol de 1927: Partit homenatge a Alcantara, que es retirava del futbol per dedicar-se als seus estudis de medicina.

## Plantilla

| | | | Total | Total | Campionat de Catalunya | Campionat de Catalunya | Campionat d'Espanya | Campionat d'Espanya |
| P | Jugador | País | PT | | PT | | PT | |
| POR | Ramon Llorens | | 13 | -21 | 11 | -19 | 2 | -2 |
| POR | Franz Platko | | 9 | -8 | 3 | -1 | 6 | -7 |
| POR | Miquel Casanovas | | 0 | | | | | |
| POR | Ramon Bruguera | | 0 | | | | | |
| DEF | Emil Walter | | 18 | 3 | 12 | 2 | 6 | 1 |
| DEF | Joaquim Muntané | | 13 | | 7 | | 6 | |
| DEF | Josep Planas | | 11 | | 7 | | 4 | |
| DEF | Francesc Coma | | 2 | | 2 | | | |
| DEF | Enric Mas | | 0 | | | | | |
| DEF | Serra | | 0 | | | | | |
| DEF | Matías Borràs | | 0 | | | | | |
| MIG | Domènec Carulla | | 19 | 4 | 13 | 3 | 6 | 1 |
| MIG | Patrici Arnau | | 19 | 1 | 12 | | 7 | 1 |
| MIG | Agustí Sancho | | 15 | | 14 | | 1 | |
| MIG | José Carlos Castillo | | 7 | | | | 7 | |
| MIG | Andreu Bosch | | 5 | | 2 | | 3 | |
| MIG | Ramón Torralba | | 2 | 1 | 2 | 1 | | |
| MIG | Pere Ponsa | | 1 | | 1 | | | |
| MIG | Baldiri Elias | | 0 | | | | | |
| DAV | Josep Sastre | | 22 | 13 | 14 | 12 | 8 | 1 |
| DAV | Josep Samitier | | 21 | 23 | 13 | 19 | 8 | 4 |
| DAV | Emili Sagi | | 21 | 12 | 13 | 10 | 8 | 2 |
| DAV | Vicenç Piera | | 18 | 9 | 10 | 6 | 8 | 3 |
| DAV | Esteve Pedrol | | 14 | 11 | 10 | 8 | 4 | 3 |
| DAV | Paulino Alcántara | | 7 | 3 | 3 | 1 | 4 | 2 |
| DAV | Vicenç Tonijuan | | 5 | | 5 | | | |
| DAV | Manuel Parera | | 0 | | | | | |
| DAV | Ramon Parera | | 0 | | | | | |
| DAV | Ángel Arocha | | 0 | | | | | |
| DAV | Joan Ramon | | 0 | | | | | |
| DAV | Joan Olivella | | 0 | | | | | |
| DAV | Antonio García | | 0 | | | | | |
| DAV | Carles Casanovas | | 0 | | | | | |
| DAV | Ramon Campins | | 0 | | | | | |

## Classificació

| Competició | Pos. | P | PG | PE | PP | GF | GC | Campió |
| Campionat de Catalunya | 1r | 14 | 11 | 1 | 2 | 64 | 20 | FC Barcelona |
| Campionat d'Espanya | SF | 8 | 5 | 0 | 3 | 18 | 9 | Real Unión Club |

## Resultats

* Amistosos
* Campionat de Catalunya
* Campionat d'Espanya

## Referències

* ↑ «barça,partidos 1925/26». Arxivat de l'original el 2023-04-07. [Consulta: 25 desembre 2017].
* ↑ Diccionari del Barça. Antoni Closa, Jordi Blanco. Cartoné. Enc. Catalana 1999. ISBN 8441201269 / ISBN 84-412-0126-9 EAN: 9788441201262
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Ignazio Cerio

Ignazio Cerio (1841 - 1921) fou un influent però excèntric metge, físic i filòsof aficionat a l'illa de Capri, a Itàlia. El seu pare, empresonat per les seves creences liberals, havia passat el seu temps a la presó ideant experiments químics i construccions mecàniques que mai no es farien; Ignazio continuava les tradicions familiars tant de liberalisme com d'inventiva idiosincràtica. Ignazio fins i tot encunyà la paraula disutilità per referir-se a una vida humana mancada d'un sentit de propòsit però plena de tensió i reflexió, barrejant la vehement recerca d'idees amb períodes de penes d'amor i avorriment.
Treballà durant cinquanta anys com a metge a Capri, una professió que seguia amb el seu do característicament original. En una ocasió, per exemple, establí un sanatori a Pozzuoli, afirmant que els gasos sulfúrics curarien tuberculosi. L'únic pacient que hi arribà va rebutjar la pretensió del doctor que tant el sofre com l'arsènic serien bons per la salut.
No obstant això, la seva figura és ben recordada i estimada a l'illa de Capri, i la seva memòria està immortalitzada tant en els escrits del seu fill, Edwin Cerio (especialment a La vita e la figura di un uomo (1921)) com al cultural Centro Caprense Ignazio Cerio, establert en el seu nom per organitzar conferències i reunions sobre medicina, literatura italiana i estrangera, arqueologia, paleontologia, i història internacional i local.
El Palazzo Cerio, a la vora de la Piazzetta, ofereix el museu Ignazio Cerio sobre la història natural de Capri.

## Referències

* ↑ http://www.capritourism.com/en/article?article1_id=1784
* ↑ http://www.frommers.com/destinations/capri/0762010029.html

## Enllaços externs

* Article sobre la familia Cerio a la Revista de Capri Arxivat 2012-02-05 a Wayback Machine.
* Centro Caprense Ignazio Cerio Arxivat 2006-05-16 a Wayback Machine.
* Giulianova (TE) - Città natale di Ignazio Cerio
# Fabio Taborre

Fabio Taborre (Pescara, 5 de juny de 1985 - Pescara, 12 de setembre de 2021) va ser un ciclista italià, professional des del 2009.
En el seu palmarès destaca la victòria al Memorial Marco Pantani i el Gran Premi Ciutat de Camaiore del 2011.
El juliol de 2015 va donar positiu per FG-4592, un estimulant que afavoreix la producció d'EPO al cos humà. Va ser suspès provisionalment per l'UCI i apartat de l'equip.

## Palmarès

* 2006
** 1r a la Coppa San Sabino
* 2007
** 1 al Gran Premi Pretola
* 2008
** 1r al Trofeu Salvatore Morucci
* 2011
** 1r al Gran Premi Ciutat de Camaiore
** 1r al Memorial Marco Pantani
* 2012
** Vencedor d'una etapa a la Volta a Àustria

### Resultats al Giro d'Itàlia

* 2011. 98è de la classificació general
* 2013. Abandona (10a etapa)

## Referències

* ↑ «Fabio Taborre da positivo, el Androni suspendido por segundo caso». mundodeportivo.com, 27-07-2015 [Consulta: 6 febrer 2016].

## Enllaços externs

* Fitxa a sitiodeciclismo.net
# Norman Loftis

Norman Loftis (nascut el 1943) és un poeta, novel·lista i cineasta estatunidenc, el treball del qual s'ha centrat en l'experiència afroamericana, inclosa la seva pròpia educació a South Side (Chicago).

## Obres

Nascut a Chicago, Loftis es va graduar a la Universitat Fisk i va obtenir títols de postgrau a la Universitat de Colúmbia. El seu primer llibre de poemes, Exiles and Voyages, es va publicar l'any 1970 i va ser dedicat, "Al meu primer amic, W.H. Auden.”
Un treball posterior, Black Anima, va ser publicat el 1973 per Liveright i descriu una odissea "des de l'Alamac Hotel a Upper Broadway a través del metro de l'Europa contemporània fins a la Reina Nefertiti d’Egipte i torna a la recerca de la identitat negra."
Les seves pel·lícules inclouen Small Time (1990), que registra vides de petits crims entre joves negres. La seva pel·lícula Messenger (1994) explica la història d'un missatger en bicicleta a Manhattan. Es considera un remake d’El lladre de bicicletes de Vittorio De Sica.

## Referències

* 1 2 «Book Description by W.W. Norton & Company».
* ↑ Spirit and Flame: An Anthology of Contemporary African American Poetry. Syracuse University Press, 1997, p. 131. «norman loftis filmmaking.»
* ↑ Mendelson, Edward (March 20, 2014). The Secret Auden. The New York Review of Books.
* ↑ Gerstel, Judy. «Black Filmmakers Debate Images Movies Project». The Chicago Tribune, 27-02-1992. [Consulta: 8 abril 2018].
* ↑ Kehr, Dave. «'Messenger' Delivers Stark Film Captures 1995 New York». The Daily News, 20-10-1995. [Consulta: 8 abril 2018].
* ↑ Rooney, David. «Messenger». Variety, 27-06-1994. [Consulta: 8 abril 2018].
# Joe Cahill

Joe Cahill (en irlandès: Seosamh Ó Cathail) va ser un líder republicà irlandès a Irlanda del Nord, antic cap de gabinet de l'IRA Provisional, i tresorer del Sinn Féin. Amb disset anys ingressà a l'organització juvenil Fianna Éireann, i l'any següent es va unir a l'Exèrcit Republicà Irlandès. El 1969, Cahill va ser una figura clau en l'escissió de l'IRA i la fundació de l'IRA Provisional. Durant la seva etapa amb els provisionals, Cahill va ajudar a importar armes i a cercar suport financer. Va exercir com a cap de gabinet el 1972, però va ser detingut l'any següent quan va ser interceptat un vaixell que importava armes. Posteriorment, forma part de les converses que van conduir al procés de pau nord-irlandès.

## Referències

* ↑ «Mor l'exdirigent de l'IRA i símbol del moviment republicà irlandès Joe Cahill». CCMA, 24-07-2004 [Consulta: 25 maig 2021].
* 1 2 «Unapologetic physical-force republican leader» (en anglès). The Irish Times, 31-07-2004 [Consulta: 25 maig 2021].

## Bibliografia

* Anderson, Brendan. Joe Cahill: A Life in the IRA. 2. O'Brien, 2003. ISBN 9780862788360.
# Ignác Ondříček

Ignác Ondříček (Krušovice, 7 de maig de 1807 - Praga, 8 de febrer de 1871) va ser un violinista txec.
Ondříček va ser un estudiant de violí de Šimon Josef Antonín Pergler (1792-1834), que havia estat professor de violí a Nowa Huta des de 1809. Des del 1825 fou ajudant del seu mestre i membre de la seva capella. El 1839 va anar a Praga, on va dirigir la seva pròpia orquestra de 1855 a 1870. Dels seus deu fills, dos van continuar la tradició familiar musical: el violinista i director d'orquestra Jan Ondříček, pare del compositor František Ondříček, i František Ondříček (1847–65), que van assistir a l'Escola d'orgue de Praga, però van morir de tuberculosi als 18 anys.

## Referències

* ↑ https://ebadatelna.soapraha.cz/d/5754/41
* ↑ http://katalog.ahmp.cz/pragapublica/permalink?xid=AC1D9122CB2A42B7B399B1D70D90170D&scan=17

## Enllaços externs

* https://www.ceskyhudebnislovnik.cz/slovnik/index.php?option=com_mdictionary&action=record_detail&id=6020 Arxivat 2022-08-25 a Wayback Machine.
* https://svk7.svkkl.cz/arl-kl/cs/detail-kl_us_auth-0263980-Ondricek-Ignac-18071871 Arxivat 2022-08-25 a Wayback Machine.
# Constant Tourné

Constant Tourné (Willebroek, 30 de desembre de 1955) va ser un ciclista belga, que fou professional entre 1978 i 1992.
Durant la seva carrera esportiva combinà el ciclisme en carretera amb el ciclisme en pista. En aquesta modalitat és on aconseguí els majors èxits com diferents medalles als Campionats del món

## Palmarès en pista

* 1977
** Campió del món de Puntuació amateur
* 1980
** Campió del món de Puntuació
* 1981
** Campió de Bèlgica d'Òmnium
* 1983
** 1r als Sis dies d'Anvers (amb René Pijnen)
* 1985
** 1r als Sis dies de Gant (amb Etienne De Wilde)
** 1r als Sis dies de París (amb Etienne De Wilde)
* 1987
** Campió d'Europa de Derny
** Campió de Bèlgica de Derny
* 1988
** Campió d'Europa de Derny
** 1r als Sis dies d'Anvers (amb Etienne De Wilde)
** 1r als Sis dies de Colònia (amb Etienne De Wilde)
* 1989
** 1r als Sis dies de Gant (amb Etienne De Wilde)
* 1991
** Campió d'Europa de Derny
* 1992
** 1r als Sis dies d'Anvers (amb Jens Veggerby)

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Ondinea purpurea

Ondinea és un gènere de plantes, també conegudes popularment com a núfars, de la família de les nimfeàcies. Actualment se'l considera part del gènere Nymphaea.

## Taxonomia

Aquest gènere té una sola espècie:
* Ondinea purpurea Hartog, 1970, actualment coneguda com a Nymphaea ondinea.

## Descripció

És una planta perenne que viu a basses intermitents del nord-oest d'Austràlia. Té fulles sumergides i flotants disposades en una roseta basal que ix del rizoma soterrat. Pecíol llis i molt allargat. Les fulles sumergides tenen forma sagitada i le fulles flotants són oblongues i el·líptiques.
Aquestes plantes tenen una flor amb una forma sorprenent. És una flor solitaria i emergent amb 4 sèpals i nombrosos estàmens, de color malva o morat. Es reprodueix mitjançant llavors petites.
El nom d'aquest gènere prové de les ondines del folklore del centre i el nord d'Europa. Mena de nimfes aquàtiques envoltades de misteri, hom deia que les ondines s'amagaven als estanys i llacs.

## Referències

* ↑ DIEC
* ↑ Ondinea purpurea - Foto
* Perry D. Slocum. Waterlilies and Lotuses. Timber Press 2005, ISBN 0881926841
# Hanna Melnitxenko

Hanna Anatoliivna Melnitxenko (Geòrgia, 24 d'abril de 1983) és una atleta nascuda a Geòrgia nacionalitzada ucraïnesa, especialista en la prova d'heptatló, amb la qual va arribar a ser campiona mundial el 2013.

## Carrera esportiva

Al Mundial de Moscou 2013 va guanyar la medalla d'or en heptatló, per davant de la canadenca Brianne Theisen-Eaton i la neerlandesa Dafne Schippers.

## Referències

* ↑ «Hanna Melnychenko». [Consulta: 22 novembre 2017].

## Enllaços externs

* IAAF, perfil de Hanna Melnychenko
# Oscillatoria

Oscillatoria és un gènere d'organismes procariotes que pertany al domini eubacteria. Pertany al grup dels bacteris fotoautòtrofs anomenats cianobacteris (Cyanobacteria). Aquests organismes fotosintètics, antigament classificats de forma errònia com a algues blaves, contenen clorofil·les, carotenoides i uns pigments hidrosolubles específics, les ficocianines (ficobilines unides a proteïnes) que ajuden a captar la llum en longitud d'ones no absorbides pels fotosintètics verds. Es tracta d'un bacteri filamentós d'aigua dolça, format per cèl·lules separades per septes. Els filaments són llargs i presenten un moviment oscil·lant lateral quan són observats al microscopi òptic, d'on prové el seu nom genèric. Aquests filaments es poden trencar, formant hormogonis que poden créixer per formar nous filaments.
Pel que fa a la seva ecologia, es troben a la columna d'aigua de llacs, embassaments i cursos baixos de rius i com a components dels tapissos microbians. Poden formar poblacions molt denses en determinades circumstàncies de temperatura i amb una relació de nutrients nitrogen /fòsfor baixa. La producció de toxines fa que aquestes poblacions puguin esdevenir tòxiques per als organismes superiors.

## Notes

* ↑ http://www.bacterio.cict.fr/o/oscillatoriales.html Arxivat 2009-03-07 a Wayback Machine.
* ↑ «Alga». Enciclopèdia Catalana. [Consulta: 23 febrer 2017].
* ↑ «Oscillatoria» (en anglès). CyanoDB, a database of cyanobacteria genera. Arxivat de l'original el 2011-09-18. [Consulta: 23 febrer 2017].